Viborger Samler, 1836-02-13
Den næste Dag berettede nogle madridske Tidender, at Hr. Mendizabal havde anholdt om sin Afsked. Senere hed det at saasnart denne Efterretning var bleven bekjendt i Staden, havde Communeraadet voteret en Adresse til Dronning-Regentinden, at hun ikke maatte bevilge sine Ministre den forlangte Afsked. Den 26de var intet Møde. Den 27de havde Ministeriet taget sin Beslutning. J begge Kamrene vare Tribunerne propfulde af Tilskuere. Hr. Mendizabal forelæste først i Proceres's, dernæst i Procuradorernes Kammer det Decret, der opløler Kamrene. Da Ministeren forlod Talerstolen, bevidnede et lydeligt Vivat fra Tribunerne det større Publicums Tilfredshed med den af ham trufne Forholdsregel. Endnu den samme Dag udkom de af Hr. Mendizabal contrasignerede og fra den 26de daterede Decreter, hvorved Cortes sammenkaldes til den 22de Marts, for at raadslaae over Valgloven. Til Valget af de nye Procuradorer skulle Districternes Valgforsamlinger træde sammen den 19de og Provindsialforsamlingerne den 26de Febr. De Valgte skulle være i Madrid for den 17de Marts, for paa denne Dag at holde et forberedende Møde. J Provindserne hiinside Havet, skulle Valgene foretages, saasnart befalingerne desangaaende kunne naae derhen. - Over Begivenhederne i Vittoria har man endeligen officielle Efterretninger af 2de Jan. Man seer deraf, at General Cordova har seet sig foranlediget til, den 19de igjen at forlade de den 17de og 18de af Dronningens Tropper i Besiddelse tagne Positioner. Tropperne droge sig tilbage til Vittoria og de omliggende Landsbyer. Fra General Evans havde man i Vittoria blot Efterretninger af 17de og 18de; han opererede dengang i Egnen af Salvatierra; men det var senere kommet til en Geværild mellem ham og Fjenden, hvorved de engelske Skytters overlegne Dygtighed havde gjort Fienden megen Skade. General Evans var paa Christinernes høire Fløi. J Centrum commanderede den franske General Benselle; en af hans Batailloner af Fremmedlegionen var bleven overrumplet af de ved den stærke Taage begunstigede Carlister, men havde kastet Fjenden tilbage med Bayonnetten. Se Fanger af den engelske Legion ere fusillerede i Hovedqvarteret i Onnate, efterat to af dem, som Protestanter, vare døbte i Forveien; af de spanske Fanger bleve omtrent 100 udløste den 20de i Vittoria. Le Memorial des Pyrenees beretter, at Ungdommen griber i hele Aragonien til Vaaben for Dronningen. Navarra er næsten ganske blottet for carlistiske Tropper, der alle concentrere sig i Guipuscoa og Biscaia. Et Rygte om Fortet Virgen del Hort's Jndtagelse af Minas Tropper har ikke bekræftet sig. Derimod bekræfter det sig, at de tre navarresiske Dale, Roncal, Amescoas og Salazar have erklæret sig for Dronningens Sag. – Man fortæller, at Jnfanten Don Sebastian ved sin For bon har afholdt Don Carlos fra at lade de i Fægtningen den 17de fangen Udlændinger skyde. – Det hedder, at Depescher fra Madrid af 29de f. M. ere indløbne og melde Dher. Galianos og Arguelles's Jndtrædelse i Ministeriet. Frankrig. Fieschis Sag fortsættes. Han vedblev sine Udsagn mod sine Medskyldige Morrey- og Pepin, der imidlertid begge have nægtet al Deeltagelse. Det samme er Tilfældet med Boireau og Bescher. Herefter begyndte Vidneforhørene den 2den d. M. og fortsattes den 3die. Nina Lassave bekræftede Morens Medvideri; men denne vedblev at benægte. – Den 4de begynder hos de Deputerede Discussionen over Reductionen af de 5 pCt. Obligationer.